CELEX: 32020D0962
Language: mt
Date: 2020-07-02 00:00:00
Title: Deċiżjoni ta’ Implimentazzjoni tal-Kummissjoni (UE) 2020/962 tat-2 ta’ Lulju 2020 li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi ta’ Dokumenti Ewropej ta’ Valutazzjoni għal ċerti prodotti tal-bini (Test b’rilevanza għaż-ŻEE)

3.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/19
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/962
         tat-2 ta’ Lulju 2020
         li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi ta’ Dokumenti Ewropej ta’ Valutazzjoni għal ċerti prodotti tal-bini
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b’mod partikolari l-Artikolu 22 tiegħu,
         Billi:
         
                     (1)
                  
                  
                     F’konformità mar-Regolament (UE) Nru 305/2011, il-Korpi tal-Valutazzjoni Teknika jridu jużaw il-metodi u l-kriterji pprovduti fid-Dokumenti Ewropej ta’ Valutazzjoni, li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea, għall-valutazzjoni tal-prestazzjoni tal-prodotti tal-bini koperti minn dawk id-dokumenti b’rabta mal-karatteristiki essenzjali tagħhom.
                  
               
                     (2)
                  
                  
                     F’konformità mal-Artikolu 19 tar-Regolament (UE) Nru 305/2011, wara diversi talbiet mill-manifatturi għal Valutazzjonijiet Tekniċi Ewropej, l-organizzazzjoni tal-Korpi tal-Valutazzjoni Teknika (korpi VT) fasslet u adottat 19-il Dokument Ewropew ta’ Valutazzjoni.
                  
               
                     (3)
                  
                  
                     Id-Dokumenti Ewropej ta’ Valutazzjoni li ġew imfassla u adottati mill-Korpi tal-Valutazzjoni Teknika huma relatati mal-prodotti tal-bini li ġejjin:
                     
                                 —
                              
                              
                                 kits ta’ impermeabilizzazzjoni bbażati fuq membrani polimeriċi għall-ħitan ta’ ġewwa u ta’ barra u għall-art ta’ żoni mxarrbin u pixxini;
                              
                           
                                 —
                              
                              
                                 kits għas-sistemi tal-iżolament termali esterni b’materjali kompożiti (ETICS) b’kisi fuq ħitan tal-injam b’saff wieħed jew diversi saffi;
                              
                           
                                 —
                              
                              
                                 iżolament termali magħmul minn suf minerali mhux ippakkjat b’mod kompatt;
                              
                           
                                 —
                              
                              
                                 bords magħmula minn sufra naturali agglomerata għall-iżolament termali u akustiku;
                              
                           
                                 —
                              
                              
                                 pjanċi tridimensjonali għat-tismir;
                              
                           
                                 —
                              
                              
                                 viti u vireg bil-kamin għall-użu f’kostruzzjonijiet tal-injam;
                              
                           
                                 —
                              
                              
                                 imsiemer tal-aluminju profilati għall-użu fi strutturi tal-injam;
                              
                           
                                 —
                              
                              
                                 prodotti strutturali magħmula minn materjali kompożiti tal-injam: twavel laminati magħmula minn biċċiet tal-injam (LSL);
                              
                           
                                 —
                              
                              
                                 ġonot ta’ konnessjoni – ġonot tal-plywood għall-injam b’saffi inkroċjati;
                              
                           
                                 —
                              
                              
                                 travi u kolonni magħmula minn materjali kompożiti b’bażi tal-injam;
                              
                           
                                 —
                              
                              
                                 travi kannizzati għaż-żieda fis-saħħa tar-reżistenza f’ċangaturi ċatti u kolonni;
                              
                           
                                 —
                              
                              
                                 elementi tal-bini ta’ iżolament għall-ħitan tal-ġebel;
                              
                           
                                 —
                              
                              
                                 regolaturi tal-fluss tal-ilma tal-maltemp vertikali ċentrifugi;
                              
                           
                                 —
                              
                              
                                 gaġeġ f’għamla ta’ kaxxa tawwalija u gaġeġ f’għamla ta’ xkora magħmula minn malji eżagonali regolari mibrumin tal-metall, miksija jew mhux miksija minn qabel b’kisja organika addizzjonali;
                              
                           
                                 —
                              
                              
                                 folji ċatti tal-plastik għat-tisqif magħmula minn plastik riċiklat li jsostnu lilhom infushom u/jew tisqif mhux kontinwu sostnut għalkollox u/jew kisi estern;
                              
                           
                                 —
                              
                              
                                 tamboċċi b’għotjien tal-ħġieġ imwaħħla b’legatur jew b’mezzi mekkaniċi;
                              
                           
                                 —
                              
                              
                                 twieqi tas-soqfa fissi u reżistenti għan-nar;
                              
                           
                                 —
                              
                              
                                 sistemi tal-ikklampjar għall-konnessjoni ta’ partijiet tal-konkrit mogħtija l-forma minn qabel;
                              
                           
                                 —
                              
                              
                                 sistemi b’materjali kompożiti b’legatur estern b’matriċi inorganika għat-tisħiħ ta’ strutturi tal-konkrit u tal-ġebel.
                              
                           
               
                     (4)
                  
                  
                     Filwaqt li d-Dokument Ewropew ta’ Valutazzjoni dwar il-pjanċi tridimensjonali għat-tismir u d-Dokument Ewropew ta’ Valutazzjoni dwar it-travi u l-kolonni magħmula minn materjali kompożiti b’bażi tal-injam inħarġu biex jissostitwixxu l-Linji Gwida għall-approvazzjoni teknika Ewropea li ntużaw qabel, id-Dokumenti Ewropej ta’ Valutazzjoni mfassla u adottati mill-organizzazzjoni tal-Korpi tal-Valutazzjoni Teknika relatati mas-17-il prodott tal-bini huma bbażati biss fuq it-talbiet ta’ manifatturi individwali għal Valutazzjonijiet Tekniċi Ewropej.
                  
               
                     (5)
                  
                  
                     Id-Dokumenti Ewropej ta’ Valutazzjoni mfassla u adottati mill-organizzazzjoni tal-Korpi tal-Valutazzjoni Teknika jissodisfaw it-talbiet li jridu jiġu ssodisfati fir-rigward tar-rekwiżiti bażiċi għax-xogħlijiet tal-bini stabbiliti fl-Anness I tar-Regolament (UE) Nru 305/2011. Għalhekk, huwa xieraq li r-referenzi ta’ dawk id-Dokumenti Ewropej ta’ Valutazzjoni jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (6)
                  
                  
                     Il-lista tar-referenzi tad-Dokumenti Ewropej ta’ Valutazzjoni ġiet ippubblikata bid-Deċiżjoni ta’ Implimentazzjoni tal-Kummissjoni (UE) 2019/450 (2). Għal raġunijiet ta’ ċarezza, jenħtieġ li r-referenzi ta’ Dokumenti Ewropej ta’ Valutazzjoni ġodda jiżdiedu ma’ dik il-lista.
                  
               
                     (7)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/450 tiġi emendata skont dan.
                  
               
                     (8)
                  
                  
                     Sabiex jiġi ffaċilitat l-użu tad-Dokumenti Ewropej ta’ Valutazzjoni minn kmieni kemm jista’ jkun, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2019/450 huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-2 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 88, 4.4.2011, p. 5.
         
            (2)  Id-Deċiżjoni ta’ Implimentazzjoni tal-Kummissjoni (UE) 2019/450 tad-19 ta’ Marzu 2019 dwar il-pubblikazzjoni tad-Dokumenti Ewropej ta’ Valutazzjoni (EADs) għall-prodotti tal-bini abbozzati b’appoġġ tar-Regolament (UE) Nru 305/2011 tal-Parlament Ewropew u tal-Kunsill (ĠU L 77, 20.3.2019, p. 78).
      
      
         
            ANNESS
            Fl-Anness għad-Deċiżjoni ta’ Implimentazzjoni (UE) 2019/450, ir-ringieli li ġejjin jiddaħħlu f’ordni sekwenzjali skont l-ordni tan-numri ta’ referenza:
            
                        030400-00-0605
                     
                     
                        Kits ta’ impermeabilizzazzjoni bbażati fuq membrani polimeriċi għall-ħitan ta’ ġewwa u ta’ barra u għall-art ta’ żoni mxarrbin u pixxini
                     
                  
                        040465-00-0404
                     
                     
                        Sistemi tal-iżolament termali esterni b’materjali kompożiti (ETICS) b’kisi fuq ħitan tal-injam b’saff wieħed jew diversi saffi
                     
                  
                        040729-00-1201
                     
                     
                        Iżolament termali magħmul minn suf minerali mhux ippakkjat b’mod kompatt
                     
                  
                        041389-00-1201
                     
                     
                        Bords magħmula minn sufra naturali agglomerata għall-iżolament termali u akustiku
                     
                  
                        130186-00-0603
                     
                     
                        Pjanċi tridimensjonali għat-tismir
                        (tissostitwixxi l-ispeċifikazzjoni teknika “ETAG 015”)
                     
                  
                        130118-01-0603
                     
                     
                        Viti u vireg bil-kamin għall-użu f’kostruzzjonijiet tal-injam
                        (li tissostitwixxi l-EAD 130118-00-0603)
                     
                  
                        130287-00-0603
                     
                     
                        Imsiemer tal-aluminju profilati għall-użu fi strutturi tal-injam
                     
                  
                        130308-00-0304
                     
                     
                        Prodotti strutturali magħmula minn materjali kompożiti tal-injam: Twavel laminati magħmula minn biċċiet tal-injam (LSL)
                     
                  
                        130336-00-0603
                     
                     
                        Ġonot ta’ konnessjoni – ġonot tal-plywood għall-injam b’saffi inkroċjati
                     
                  
                        130367-00-0304
                     
                     
                        Travi u kolonni magħmula minn materjali kompożiti b’bażi tal-injam
                        (tissostitwixxi l-ispeċifikazzjoni teknika “ETAG 011”)
                     
                  
                        160055-00-0301
                     
                     
                        Travi kannizzati għaż-żieda fis-saħħa tar-reżistenza f’ċangaturi ċatti u kolonni
                     
                  
                        170011-00-0305
                     
                     
                        Elementi tal-bini ta’ iżolament għall-ħitan tal-ġebel
                     
                  
                        180023-00-0704
                     
                     
                        Regolaturi tal-fluss tal-ilma tal-maltemp vertikali ċentrifugi
                     
                  
                        200050-02-0102
                     
                     
                        Gaġeġ f’għamla ta’ kaxxa tawwalija u gaġeġ f’għamla ta’ xkora magħmula minn malji eżagonali regolari mibrumin tal-metall, miksija jew mhux miksija minn qabel b’kisja organika addizzjonali;
                        (tissostitwixxi l-EAD 200050-01-0102)
                     
                  
                        220010-01-0402
                     
                     
                        Folji ċatti tal-plastik għat-tisqif magħmula minn plastik riċiklat li jsostnu lilhom infushom u/jew tisqif mhux kontinwu sostnut għalkollox u/jew kisi estern
                        (tissostitwixxi l-EAD 220010-00-0402)
                     
                  
                        220062-00-0401
                     
                     
                        Tamboċċi b’għotjien tal-ħġieġ imwaħħla b’legatur jew b’mezzi mekkaniċi
                     
                  
                        220116-00-0401
                     
                     
                        Twieqi tas-soqfa fissi u reżistenti għan-nar
                     
                  
                        332001-00-0602
                     
                     
                        Sistemi tal-ikklampjar għall-konnessjoni ta’ partijiet tal-konkrit mogħtija l-forma minn qabel
                     
                  
                        340275-00-0104
                     
                     
                        Sistemi b’materjali kompożiti b’legatur estern b’matriċi inorganika għat-tisħiħ ta’ strutturi tal-konkrit u tal-ġebel